《出都门赠别梁非馨》
明代·黎遂球

七年辽海信，消息几能真。见面或疑鬼，通名犹畏人。

才穷容易老，病减勿忧贫。勉矣千秋事，毋为达者嗔。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。